A.P. Møller - Mærsk

Vēsture

Uzņēmuma pirmsākumi saistāmi ar 1904. gadu, kad kapteinis Peters Mersks Melers (Peter Mærsk Møller) ar dēlu Arnoldu Peteru Meleru (Arnold Peter Møller) dibināja kuģniecību Dampskibsselskabet Svendborg.
1912. gada 22. augustā A. P. Melers dibināja jaunu kuģniecību Dampskibsselskabet af 1912 Aktieselskab.
1918. gadā pie Odenses kanāla atklāta kuģu būvētava Odense Staalskibsværft ved A.P. Møller.
1928. gadā ar nosaukumu Mærsk Line sākta regulāra laineru satiksme no Tālajiem Austrumiem uz ASV rietumu krastu un uz Baltimoru. Kuģniecība sāka izmantot tankkuģus.
Otrā pasaules kara sākumā A.P. Møller ar 46 kuģiem bija Dānijas otra lielākā kuģniecība. Kad Vācija okupēja Dāniju, kuģniecības kuģi tika instruēti doties uz Ņujorku. 1940. gada 24. aprīlī par uzņēmuma partneri kļuva Arnolda Petera Melera dēls Mersks Makinlijs Melers.
1941. gadā ASV pārņēma ārzemju kuģus, un Mærsk flote kalpoja ASV jūras flotei. Līdz kara beigām Mærsk zaudēja vairāk nekā pusi kuģu.
Pēc kara kuģniecība aktīvi atjaunoja savu floti.
1959. gadā netālu no Odensē atklāta jauna kuģu būvētava Odense Lindø.
1962. gadā Dānijas valdība A.P. Møller izsniedza licenci naftas izpētei Dānijai piederošajā Ziemeļjūras daļā. Vēlāk dibināts uzņēmums Mærsk Olie og Gas A/S.
1964. gadā kopā ar Hermani Sallingu dibināts mazumtirdzniecības uzņēmums Dansk Supermarked.
1966. gadā slēgta vecā Odenses kuģu būvētava.
1967. gadā kuģu būvētavā Odense Lindø atklāts lielas ietilpības doks.
1969. gadā dibināta lidsabiedrība Maersk Air.
1973. gadā Mærsk Line ieguva pirmo konteineru kuģi.
1981. gadā Mærsk Line sāka konteineru pārvadājumus no Eiropas uz Tālajiem Austrumiem.
1988. gadā atklāta konteineru ražotne Tinglevā. 1988. gadā Mærsk Line sāka konteineru transatlantiskos pārvadājumus.
1993. gadā Mærsk Line ieguva uzņēmumu EacBen Container Line Ltd. ar deviņiem lieliem konteineru kuģiem, kļūstot par pasaulē lielāko konteineru kuģu operatoru.
1996. gadā Mærsk pabeidza kooperāciju ar P&O, sākot jaunu globālu konteineru pakalpojumu ar Sealand Corporation.
1996. gadā A.P. Møller grupa no Treuhand nopirka Vācijas kuģu būvētavu Volkswerft.
1997. gadā Lietuvā nopirkta kuģu būvētava Baltija.
1999. gadā nopirkta kuģniecība Safmarine.
1999. gada novembrī no ASV uzņēmuma CSX Corporation nopirkta kuģniecība Sea-Land Corporation ar 70 kuģiem un konteineru termināļiem; tā pārdēvēta par Mærsk Sealand.
2001. gadā nopirkts Nīderlandes kuģu izcelšanas uzņēmums Smit-Wijsmüller.
2002. gadā no Dānijas kuģniecības Dampskibsselskabet Torm nopirktas laineru kuģu aktivitātes.
2003. gadā Dampskibsselskabet Svendborg A/S un Dampskibsselskabet af 1912 A/S apvienojās uzņēmumā A.P. Møller-Mærsk A/S.
2005. gadā nopirkts konteineru pārvadātāju P&O Nedlloyd (tais skaitā loģistikas uzņēmums Damco). Tas tika apvienots ar Mærsk-Sealand un 2006. gada februārī pārdēvēts par Mærsk Line.
2005. gadā Maersk Air pārdota Islandes Fons Eignarhaldsfélag.
2009. gadā paziņots, ka tiks slēgta Odenses kuģu būvētava (pēdējais kuģis nolaists ūdenī 2012. gadā).
2010. gadā Lietuvas kuģu būvētava Baltija pārdota Igaunijas uzņēmumam BLRT Grupp.
2014. gada 7. janvārī pārdotas A.P. Møller – Mærsk piederošās kapitāldaļas tirdzniecības uzņēmumos Dansk Supermarked un F. Salling.
2015. un 2016. gadā A.P. Møller – Mærsk pārdeva visas tam piederošās Danske Bank akcijas (20 %) saviem akcionāriem (A. P Møller Holding A/S u.c.).
1. decembrī Maersk Line noslēdza vienošanās par Vācijas kuģniecības Hamburg Süd pirkšanu no Oetker Group.